"Tricolorii" ratează calificarea la un nou turneu final, după înfrângerea cu Islanda, scor 2-1.
România pierde meciul de baraj din deplasare cu Islanda, scor 2-1. Sigurdsson a marcat pentru gazde de două ori, iar Maxim a redus din diferență pentru România. Pe 12 noiembrie, Islanda va juca cu Ungaria pentru un loc la Campionatul European de anul viitor.
Islanda – România este în această seară un meci cât o generație – pe lângă cele aproape 25 de milioane de euro miza finaciară, e vorba de visul uriaș de a avea România acasă la un turneu final.Casele de pariuri văd Islanda favorită – ei au eliminat Anglia la Euro și au fost la Mondialul din Rusia în vreme ce noi am ratat Mondialul din secolul trecut. Ultimul meci al nostru la Euro a fost pierdut cu Albania.2,5 e cota de victorie pentru Islanda, 3,2 cota pentru România. 1-1 e cel mai probabil scor totuși – cota 6, urmat îndeaproape de 1-0 pentru Islanda.România a trăit ceva emoții la testare – un membru al delegației, Gabriel Bodescu, fiind pozitiv la testul făcut pe aeroport. Rădoi atacă în Islanda cu Maxim, Stanciu, Crețu, Pușcaș, Alibec și Mitriță.Ar putea fi prima dată în istorie când România folosește un străin naturalizat – Camora, portughezul de 34 de ani de la CFR Cluj.Islanda a anunțat că doar 60 de oameni vor fi în tribună – inițial doreau să permită accesul pentru 1.500 de fani, însă situația medicală s-a înrăutățit la Reykjavik.